CELEX: 32013D0346
Language: lt
Date: 1372377600000
Title: 2013/346/ES: 2013 m. birželio 28 d. Komisijos įgyvendinimo sprendimas, kuriuo patvirtinamas Kroatijos pateiktas įmonių, kurioms leidžiama Sąjungoje prekiauti naminiais paukščiais ir periniais kiaušiniais, tvirtinimo planas, kaip numatyta Tarybos direktyvoje 2009/158/EB (pranešta dokumentu Nr. C(2013) 3988)  Tekstas svarbus EEE

2.7.2013   
            
            
               LT
            
            
               Europos Sąjungos oficialusis leidinys
            
            
               L 183/12
            
         
      KOMISIJOS ĮGYVENDINIMO SPRENDIMAS
   
   2013 m. birželio 28 d.
   kuriuo patvirtinamas Kroatijos pateiktas įmonių, kurioms leidžiama Sąjungoje prekiauti naminiais paukščiais ir periniais kiaušiniais, tvirtinimo planas, kaip numatyta Tarybos direktyvoje 2009/158/EB
   (pranešta dokumentu Nr. C(2013) 3988)
   (Tekstas svarbus EEE)
   (2013/346/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir periniais kiaušiniais ir jų importą iš trečiųjų šalių (1), ypač į jos 3 straipsnio 1 dalies antrą papunktį,
   kadangi:
   
               (1)
            
            
               Direktyvos 2009/158/EB 3 straipsnio 1 dalyje nustatyta, kad valstybės narės turi pateikti Komisijai planą, apibūdinantį nacionalines priemones, kurias jos ketina įgyvendinti užtikrindamos atitiktį tos direktyvos II priede nustatytoms įmonių patvirtinimo dėl Sąjungos vidaus prekybos šiomis prekėmis taisyklėms;
            
         
               (2)
            
            
               atsižvelgdama į savo įstojimą į Sąjungą 2013 m. liepos 1 d., Kroatija pateikė Komisijai savo planą, kaip numatyta Direktyvos 2009/158/EB 3 straipsnio 1 dalyje. Minėtas planas, pakeistas pagal jį įvertinusios Komisijos pateiktus pasiūlymus, atitinka Direktyvoje 2009/158/EB nustatytus kriterijus ir leidžia pasiekti tos direktyvos tikslus, jei Kroatija veiksmingai jį įgyvendins ir reguliariai atnaujins. Todėl jis turėtų būti patvirtintas;
            
         
               (3)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas 2013 m. balandžio 19 d. Kroatijos Komisijai pateiktas planas, apibūdinantis nacionalines priemones, kurios turi būti įgyvendintos siekiant užtikrinti atitiktį Direktyvos 2009/158/EB II priede nustatytoms įmonių, kurioms leidžiama Sąjungoje prekiauti naminiais paukščiais ir periniais kiaušiniais, tvirtinimo, numatyto direktyvos 3 straipsnio 1 dalyje, taisyklėms.
   2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. birželio 28 d.
      
         
            Komisijos vardu
         
         Tonio BORG
         
         
            Komisijos narys
         
      
   
   
      (1)  OL L 343, 2009 12 22, p. 74.